Document ID: /roh_data/filtered/fineweb-2-filterrobots_roh.jsonl.gz/67631

La sonda ha in eroplan pitschen cun quatter persunas stuì sa tschentar sfurzadamain a Samedan. Tar l'eroplan haja dà grond donn material. Curt suenter il start da la pista da l'eroport haja il pilot badà ch'insatge na constat betg, ed el è sa tschentà nuncontrolladamain puspè sin la pista.
Il pilot ed ils trais passaschiers n'èn tuts betg vegnids blessads. Quai scriva la Polizia chantunala en ina communicaziun. Il servetsch svizzer d'inquisiziun da segirezza, SUST intercurescha il motiv da l'accident ensemen cun la procura publica e la Polizia chantunala.